**Adatvédelmi tájékoztató a Pécsi Tudományegyetem szervezésében megvalósuló**

**„Család Akadémia” program során megvalósuló adatkezelésről**

A Pécsi Tudományegyetem kiemelt figyelmet fordít arra, hogy adatkezelése során a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK irányelv hatályon kívül helyezéséről szóló az Európai Parlament és a Tanács (EU) 2016/679 Rendelet (továbbiakban: általános adatvédelmi rendelet), az információs önrendelkezési jogról és az információszabadságról szóló 2011. évi CXII. törvénynek (továbbiakban: Infotv.), az egyéb jogszabályoknak, és a Nemzeti Adatvédelmi és Információszabadság Hatóság (továbbiakban: NAIH) tevékenysége során kialakult adatvédelmi gyakorlatnak megfelelően járjon el.

1. **A tájékoztató célja**

Jelen tájékoztató célja, hogy tájékoztatást nyújtson az Adatkezelő által alkalmazott, a „Család Akadémia” rendezvényen résztvevők személyes adataira vonatkozó adatvédelmi és adatkezelési elvekről.

1. **Az adatkezelő megnevezése**

Név: Pécsi Tudományegyetem

Képviselő: Dr. Miseta Attila rektor és Jenei Zoltán kancellár

Székhely és levelezési cím: 7622 Pécs, Vasvári Pál u. 4.

Adatkezelést megvalósító szervezeti egység: Kultúratudományi, Pedagógusképző és Vidékfejlesztési Kar

Képviselő: Prof. Dr. Szécsi Gábor dékán

Kapcsolattartó: Sebestyén Andrea ügyvivő szakértő

Elérhetőség: sebestyen.andrea@kpvk.pte.hu

Adatvédelmi tisztviselő neve: Dr. Szőke Gergely László

Elérhetőség: adatvedelem@pte.hu; +36 (30) 179 5672

A Pécsi Tudományegyetem az adatok feldolgozását és nyilvántartását maga végzi, harmadik felet a feladattal nem bíz meg.

1. **A kezelt személyes adatok köre**

A kezelt adatok köre minden olyan adatra kiterjed, amelyet Résztvevő a „Család Akadémia” elnevezésű nyilvános rendezvényre (továbbiakban: Rendezvény) történő regisztráció céljából Adatkezelő rendelkezésére bocsát, illetve mindazokra az adatokra, amelyeket Résztvevő a rendezvénnyel kapcsolatban az Adatkezelő számára megküld.

Az Adatkezelő semmilyen esetben nem gyűjti személyes adatok különleges kategóriáit.

1. **Az adatkezelés célja, jogalapja**

4.1. Adatkezelő a Résztvevő Rendezvény szervezése és adminisztrációjasorán való azonosítása, valamint a részvételre való jogosultság visszaigazolása céljából a Résztvevő hozzájárulása – általános adatvédelmi rendelet 6. cikk (1) bekezdés a) pont - alapján kezeli a Résztvevő családi és utónevét, születési helyét és idejét, anyja nevét, levelezési címét, telefonszámát, e-mail címét. Amennyiben a hozzájárulását az adatkezelés során visszavonja, a rendezvényen való részvételét nem áll módunkban teljesíteni.

4.2. Adatkezelő a Rendezvénnyel kapcsolatos kapcsolattartás céljából kezeli a Résztvevő nevét, e-mail címét a Résztvevő hozzájárulása – általános adatvédelmi rendelet 6. cikk (1) bekezdés a) pont - alapján. Amennyiben a hozzájárulását az adatkezelés során visszavonja, Adatkezelőnek nem áll módjában a rendezvénnyel kapcsolatos információkról tájékoztatni.

4.3. Adatkezelő az általános adatvédelmi rendelet 6. cikk (1) bekezdés f) pontja jogalap alapján - a Rendezvénnyel kapcsolatos elégedettség visszaigazolása céljából – kezeli a Résztvevő e-mail címét.

4.4. Adatkezelő az általános adatvédelmi rendelet 6. cikk (1) bekezdés a) pontja jogalap - azaz a Résztvevő hozzájárulása - alapján kezeli az elégedettségmérés során megadott adatait statisztikai célból.

4. 5. Adatkezelő az általános adatvédelmi rendelet 6. cikk (1) bekezdés f) pontja alapján a rendezvény megvalósítása során tömegfelvételeket készít és használ marketingcélból, illetve a rendezvény pénzügyi fedezetének biztosításához szükséges elszámolási kötelezettségnek való megfelelés céljából. Adatkezelőnek ezekhez a célokhoz olyan jogos érdeke fűződik, ami megelőzi az érintett érdekeit, különös tekintettel arra, hogy tömegfelvétel esetén a Ptk. 2:48. § (2) bekezdése alapján nem szükséges az érintett hozzájárulása a képfelvétel elkészítéséhez és felhasználásához, és mivel a képre pillantva nem az egyének külön-külön hívják fel magukra a figyelmet, hanem sokaságként jelennek meg, így az érintettek magánszférájába csekély jellegű beavatkozással jár.

**5. Az adatkezelés időtartama**

Az adatkezelés a 4.1 és 4.2. pontok esetén Rendezvény befejezéséig vagy Résztvevő hozzájárulásának visszavonásáig, a 4.3. pont esetén a rendezvény megvalósítását követő 30 napig, vagy a Résztvevő tiltakozásáig tart. A 4.4. pontban meghatározott esetben az adatkezelés a felmérés időtartamáig, vagy hozzájárulás visszavonásáig tart, melyet Résztvevő a felmérésre nyitva álló idő végéig tehet meg, ezt követően az adatok statisztikai célra anonimizálásra kerülnek. Az adatkezelés a 4.5. pont esetén az célok fennállásáig, de legfeljebb az érintett eredményes tiltakozásáig tart

1. **Az adatokat megismerő személyek köre, adattovábbítás, adatfeldolgozás**

Az adatokhoz a Pécsi Tudományegyetem jogosultsággal rendelkező közalkalmazottjai férhetnek hozzá, a Rendezvényre való regisztrációt a Pécsi Tudományegyetem bonyolítja.

1. **Adatbiztonság**

Adatkezelő megfelelő technikai vagy szervezési intézkedések alkalmazásával biztosítja a Résztvevő személyes adatainak megfelelő biztonságát, az adatok jogosulatlan vagy jogellenes kezelésével, véletlen elvesztésével, megsemmisítésével vagy károsodásával szembeni védelmet is ideértve. A Pécsi Tudományegyetemen alkalmazott adatbiztonsági intézkedésekről további információk találhatók az [Egyetem Adatvédelmi Szabályzatának](https://pte.hu/sites/pte.hu/files/files/Adminisztracio/Szabalyzatok_utasitasok/Hat_Es_Egyeb_Sz/adatvedelmiszabalyzat20180525.pdf) 20-22. §§-ban, valamint az [Egyetem Informatikai Szabályzatának](https://pte.hu/sites/pte.hu/files/files/Adminisztracio/Szabalyzatok_utasitasok/Hat_Es_Egyeb_Sz/informatikaiszabalyzat20170525.pdf) IV. fejezetében.

**8. Résztvevő jogai**

7.1. Résztvevő jogosult a rá vonatkozó adatkezeléshez kapcsolódóan az általános adatvédelmi rendelet 15. cikkében meghatározott információkhoz hozzáférni, ideértve különösen azt, hogy az Adatkezelő tájékoztassa, hogy

* milyen személyes adatait,
* milyen célból és jogalapon,
* milyen forrásból gyűjtve,
* mennyi ideig kezeli, illetve
* az Adatkezelő kinek, mikor, milyen jogszabály alapján, mely személyes adataihoz biztosított

hozzáférést vagy kinek továbbította a személyes adatait, valamint, hogy

* a Résztvevő milyen jogokkal és jogorvoslati lehetőségekkel rendelkezik az adatkezelés során.

7.2. A Résztvevő jogosult rá vonatkozó pontatlan (téves vagy hiányos) személyes adatok kijavítására, helyesbítésére az általános adatvédelmi rendelet 16. cikke alapján.

7.3. A Résztvevő jogosult arra, hogy a hozzájáruláson alapuló adatkezelés esetén a hozzájárulását bármikor indokolás nélkül írásban visszavonja az általános adatvédelmi rendelet 7. cikk (3) bekezdés alapján. A visszavonás nem érinti a visszavonás előtti adatkezelés jogszerűségét.

7.4. A Résztvevő az általános adatvédelmi rendelet 17. cikk értelmében jogosult személyes adat törlésére, különösen, ha az adatkezelés célja megszűnt, vagy az adatkezelés jogellenes, illetve a Résztvevő hozzájárulását visszavonta (és nincs más jogalap az adatok további kezelésére), vagy a tiltakozási jog eredményeként Adatkezelő a tiltakozásnak helyt adott.

7.5. A Résztvevő jogosult az általános adatvédelmi rendelet 18. cikkben meghatározottak szerint a személyes adataira vonatkozó adatkezelés korlátozását kérni. Ebben az esetben a korlátozás alá eső személyes adatokat a tárolás kivételével csak a Résztvevő hozzájárulásával, vagy jogi igények előterjesztéséhez, érvényesítéséhez vagy védelméhez, vagy más természetes vagy jogi személy jogainak védelme érdekében, vagy az Unió, illetve valamely tagállam fontos közérdekéből lehet kezelni.

7.6. A Résztvevő, az általános adatvédelmi rendelet 20. cikkében meghatározottak szerint, jogosult rá vonatkozó, általa megadott személyes adatokat széles körben használt elektronikus formában megkapni és az adatokat más adatkezelő részére továbbítani.

7.7. A Résztvevő az általános adatvédelmi rendelet 21. cikkében meghatározottak szerint jogosult az adatkezelés ellen tiltakozni.

7.8. A Résztvevő az adatkezeléshez kapcsolódó jogainak gyakorlására vonatkozó részletes szabályokat a Pécsi Tudományegyetem Adatvédelmi Szabályzata tartalmazza, amely a https://pte.hu/adatvedelem menüpont alatt tekinthető meg.

**9. A Résztvevő a jogait az alábbi elérhetőségeken gyakorolhatja**

Az adatkezeléssel kapcsolatos esetleges panaszával az Egyetem adatvédelmi tisztviselőjéhez ([adatvedelem@pte.hu](mailto:adatvedelem@pte.hu)) fordulhat. Amennyiben postai úton kíván az Résztvevő panaszt tenni, azt a 7622 Pécs Vasvári P. u. 4. címre, Dr. Szőke Gergely László részére címzetten teheti meg.

Az Résztvevő a Nemzeti Adatvédelmi és Információszabadság Hatósághoz (levelezési cím: 1530 Budapest, Pf.: 5., telefon: +36 (1) 391-1400, email: ugyfelszolgalat@naih.hu, honlap: www.naih.hu) fordulhat, ha úgy érzi, hogy személyes adatai kezelésével kapcsolatban jogsérelem érte, vagy annak közvetlen veszélye fennáll. Az Résztvevő a jogainak megsértése esetén bírósághoz fordulhat, és a pert - választása szerint - a lakóhelye vagy tartózkodási helye szerint illetékes törvényszék előtt is megindíthatja.